
РЕПУБЛИКА БЪЛГАРИЯ
Министeрство на  културата


З А П О В Е Д
№  РД 09……..…………./……………….2021 г.


На основание чл. 13д, ал. 1 и ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет
У Т В Ъ Р Ж Д А В А М

Учебна програма за специфична професионална подготовка по учебен предмет „Теория на професията за духови инструменти“, за професия: код 212010 „Музикант-инструменталист”  от професионално направление: код 212 „Музикални и сценични изкуства”.
Учебната програма влиза в сила от учебната 2021/2022 година.

                                      








Приложение
МИНИСТЕРСТВО НА КУЛТУРАТА


УЧЕБНА ПРОГРАМА 
ЗА СПЕЦИФИЧНА ПРОФЕСИОНАЛНА ПОДГОТОВКА 
ПО „ТЕОРИЯ НА ПРОФЕСИЯТА“
ЗА ДУХОВИ ИНСТРУМЕНТИ


Професионално направление: 
код 212 „Музикални и сценични изкуства“ 
Професия: код 212010 „Музикант-инструменталист“ 
Специалности: 
код 2120106 Флейта
код 2120107 Обой
код 2120108 Кларинет
код 2120109 Фагот
код 2120110 Валдхорна
код 2120111 Тромпет
код 2120112 Цугтромбон
код 2120113 Туба
код 2120114 Саксофон



София, 2021 година
I. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

Целта на предмета Теория на професията е да запознае учениците с теоретичната основа и методическата последователност в музикално-изпълнителското изкуство.
Задачата на изучавания учебен материал е да систематизира основните педагогически принципи, свързани с преподаването и изпълнението на духови инструменти.
Разглеждайки въпросите на базата на теоретичната основа, учениците получават знания за теорията, свързана с развитието на музикалните способности, овладяването на технически сръчности и прилагане на индивидуален подход в обучението.

II. КРАТКИ МЕТОДИЧЕСКИ ИЗИСКВАНИЯ

Изграждането на пълноценен музикант-инструменталист предполага тясна връзка между теоретичните познания по професията и практическите умения.
В процеса на учебните часове ученикът се запознава с предмета на обучение по духови инструменти и с по-широк музикален репертоар.
Ученикът се въвежда в педагогическата практика. Добитите умения до 12 клас се подреждат и систематизират от методиката. В тази последна учебна година, предметът се явява като естествено обобщаващ фактор за теорията на изучавания музикален инструмент и въобще за професията. 
Провеждането на практически уроци с начинаещи ученици водени от дванадесетокласници провокира тяхната активност и ги превръща от наблюдатели в „педагози“. Възможността да демонстрират фрагмент от урока или да преподават нова учебна единица на малките ученици е още едно условие за израстването им.
Начин на оценяване: Срочната и годишната оценка се формират от учителя въз основа на текущите оценки.

III. РАЗПРЕДЕЛЕНИЕ НА УЧЕБНОТО ВРЕМЕ

XII клас – по 1 учебен час седмично, 29 учебни седмици, 29 учебни часа годишно.


IV. УЧЕБНО СЪДЪРЖАНИЕ И РАЗПРЕДЕЛЕНИЕ НА МАТЕРИАЛА

	№ по ред
	
Наименование на темите
	
Брой часове

	1.
	Историческо развитие на духовите инструменти. Предшественици и усъвършенстване през вековете.
	1 ч.

	2.
	Устройство на съвременните духови инструменти. Материали, от които се изработват. Начин на настройване.
	1 ч.

	3.
	Школи и методики на обучението по духови инструменти. Музикални произведения за духови инструменти, създадени през различни исторически епохи и музикални стилове.
	1 ч.

	4.
	Начални уроци с музикален инструмент. Постепенно придобиване на двигателни, ритмически и слухови умения. Нотно ограмотяване.
	1 ч.

	5.
	Постановка на свирене. Обща постановка - позиция на тялото, главата, ръцете, пръстите и краката. Държане на инструмента.
	1 ч.

	6.
	Начини на звукоизвличане. Амбошур. Съотношение между натиск на въздушната струя и скорост на движението й. Връзка на звукоизвличането с темпото и динамиката.
	1 ч.

	7.
	Основни педагогически принципи при преподаване на духови инструменти.
	1 ч.

	8.
	Дишането като физиологичен процес. Видове дишане. Изпълнителско дишане.
	1 ч.

	9.
	Ритъм. Точност на организацията на различните ритмични фигури. Нотно ограмотяване – нотни стойности, тонови трайности и размери. Броене и тактуване в началния етап на обучение.
	1 ч.

	10.
	Запознаване с грифа. Подреждане и техника на пръстите.
	1 ч.

	11.
	Интонация – значение. Условия за интониране. Развитие на слуха.
	1 ч.

	12.
	Регистри. Преходи. Преходни тонове. Акустични явления при преходите. Основни принципи на преходите.
	1 ч.

	13.
	Гамите – универсално средство за техника на пръстите. Апликатура на гами и разложени акорди. Разсвирване.
	1 ч.

	14.
	Щрихи. Видове щрихи – легато, стакато, портато, маркато, тенуто.Украшения и трилери. Начини на изпълнение. Приложение в различни изпълнителски стилове.
	2 ч.

	15.
	Апликатура – значение, видове. Обвързаност на апликатурата с музикалната форма. Инструментално – удобна и художествено целесъобразна апликатура. Връзката й с щрихите.
	1 ч.

	16.
	Вибрато. Видове вибрато. Начини на овладяване. Връзка на вибратото с музикалния стил.
	1 ч.

	17.
	Цели и задачи на работата с етюди. Автори. Овладяване на различни видове техники чрез етюди.
	1 ч.

	18.
	Автори на трудове за техническо овладяване на инструмента. Методически принципи за работа над технически упражнения. Известни изпълнители и школи. Значение.
	1 ч.

	19.
	Художествени музикални произведения, композитори, епохи, стилове. Работа с корепетитор. Клавирният акомпанимент – обогатяващ фактор на музикалното изпълнение. Анализ и съдържание на произведението.
	1 ч.

	20.
	Структура на учебния час по инструмента. Разпределение на целите и задачите. Атмосфера на урока. Личността на преподавателя.
	1 ч.

	21.
	Занимания с инструмента в домашни условия. Педагогически похвати за стимулиране работата на учениците в къщи. Участие на преподавателя за изработване на режим и организация на времето за самоподготовка. Сценични изяви. Усъвършенстване на сценичното поведение и издръжливост. Концентрация. Подготовка за конкурс.
	1 ч.

	22.
	Свиренето наизуст. Качества на паметта. Начини за запаметяване на нотния текст.
	1 ч.

	23.
	Ансамблово музициране. Камерна музика. Участие в оркестрови формации. Духовите инструменти и участието им в оркестър.
	1 ч.

	24.
	Дишане и фразиране. Места в произведението, на които е логично да се поеме или изпусне въздух.
	1 ч.

	25. 
	Поддръжка на инструмента. Правилен подбор на ученици.
	1 ч.

	26.
	Преговор
	2 ч.

	
	
Общо:
	
29 часа



     V. ЛИТЕРАТУРА		
1. Н.Ив. Платонов – Въпроси из методиката на обучението по духови инструменти
2. Борис А. Диков – Методи за обучение за свирене на духови инструменти
3. Никола Стефанов – Методика на флейтовото свирене
4. Георги Тодоров; Н. Минчева; Г. Маркова – Трениране на дишането при свирене на духови инструменти.
5. Владислав Григоров – Методика на обучението по валдхорна
6. [bookmark: _GoBack]Петър Кърпаров – Методика на обучението по тромпет
7. Александър Христов – „Методика на духовите инструменти от класическия профил на средните музикални училища“ – 2007 г.

